Sørblåvannymfe

Sørblåvannymfe (Coenagrion puella) er en vannymfe som tilhører familiegruppen  blåvannymfer (Coenagrionidae).

 Utbredelse 
Sørblåvannymfe er utbredt i Europa og Nord-Afrika, østover til Sentral-Asia.  Finnes i Danmark, og det sørøstlige Sverige og Finland. I sørøstlige Norge langs kysten, vest til Rogaland.

 Utseende 
Kjønnene er ulike. Hannen har en karakteristisk tegning på det andre bakkroppsleddet. Hunnen utseende varierer.

Vingene holdes taklagt bak på kroppen i hvile.  Vingespennet er mellom 32 og 50  millimeter.

 Levevis 
Nymfen lever i næringsrike dype vann  i lavlandet, med rik vegetasjon.

Eggene legges på vannplanter, vanligvis under vannlinjen.  Utviklingen tar 1-2 år. Nymfen overvintrer på vegetasjonen eller ved røttene.  De voksne (imago) vannymfene finnes vanligvis ikke langt fra stedet der de levde som nymfe.

Flygetiden er fra mai til  august.

Sørblåvannymfe har ufullstendig forvandling, overgang fra nymfe til det voksne kjønnsmodne insektet går gradvis gjennom flere hudskift (nymfestadier). Nymfene lever i vann og ligner derfor lite på de voksne (imago), bortsett fra størrelsen. Når nymfen kommer til det siste hudskiftet finner den et strå eller noe, der den kan klatre opp over vannflaten. Her blir den hengende, mens huden revner på ryggsiden. Den nyklekte  vannymfen  blir hengende på den gamle huden, eller like ved siden av, helt til den nye huden er noe herdet, og vingene har fått sin endelige form.

 Bildegalleri 

 Referanser 

 Kilder 
 Holmen, M. & H. Pedersen. 1995. Odonata i Danmark, foreløbig status 1995. Nordisk Odonatologisk forum. Vol 2,  side 4 
 Sahlén, Göran. 1996. Sveriges Trollsländor. Feltbiogerna. 165 sider. ISBN 91-85094-43-9

 Eksterne lenker 

 Sørblåvannymfe – www.nhm.uio.no/norodo/  – Et norskspråklig nettsted om norske øyenstikkere.

Kategori:Øyenstikkere
Kategori:Øyenstikkere formelt beskrevet i 1758
Kategori:Dyr formelt beskrevet av Carl von Linné